
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea alocării sumei de 20.000 lei, din bugetul local al Municipiului Focşani

 pe anul 2012, pentru premierea sportivului Alin George Moldoveanu, 

 medaliat cu AUR la Jocurile Olimpice - Londra 2012 

              Consiliul Local al Municipiului Focşani, judeţul Vrancea, întrunit în şedinţă ordinară,

           - analizând proiectul de hotărâre iniţiat de Primarul Municipiului Foc;ani, prin care se propune aprobarea alocării sumei de 20.000 lei, din bugetul local al Municipiului Focşani pe anul 2012, pentru premierea sportivului Alin George Moldoveanu, medaliat cu AUR la Jocurile Olimpice - Londra 2012, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 37989/03.08.2012;

· văzând avizul favorabil al Comisiei pentru buget şi administraţie publică ;

· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                 Art. 1 (1) Se aprobă alocarea sumei de 20.000 lei, din bugetul local al Municipiului Focşani pe anul 2012, pentru premierea sportivului Alin George Moldoveanu, medaliat cu AUR la Jocurile Olimpice - Londra 2012.

                            (2) Suma prevazută la alin (1) va fi alocată de la capitolul bugetar „Cultură, recreere şi religie”(67.02), subcapitolul bugetar „Alte servicii în domeniul culturii, recreerii şi religiei”(67.02.50), articolul bugetar „Alte cheltuieli cu bunuri şi servicii” (20.30.30).

               Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate şi Serviciul comunicare.

    PREŞEDINTE DE ŞEDINTĂ,

         Oloeriu Ioan Liviu                                                                                   

                                                                                                      CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                     Corhană Eduard Marian

Municipiul Focşani, 28 august 2012

